उस घर की मालकिन सैली आर्नॉल्ड जब घर लौटीं तो उन्होंने अपनी खिड़की पर एक अजीब नज़ारा देखा.उनकी खिड़की पर उल्लू की आंखों, चोंच और पंख की छाप साफ़ नज़र आ रही थी.विशेषज्ञों के अनुसार इस तरह के निशान उल्लूओं में पाए जाने वाले एक ख़ास क़िस्म के पाउडर से बने हैं.ये पाउडर उल्लूओं के पंखों की सुरक्षा करते हैं.सैली आर्नॉल्ड ने कहा कि उन्हें उल्लू कहीं नहीं दिखा, इसलिए अंदाज़ा लगाया जा सकता है कि उल्लू को ज़्यादा चोट नहीं लगी होगी और वो उड़ गया होगा.सैली आर्नॉल्ड को कहना था, ''हमारी पहली चिंता थी कि उल्लू ठीक है या नहीं और इसलिए हमलोगों ने ये देखने के लिए खिड़की खोली. लेकिन सैभाग्यवश वहां कोई उल्लू नहीं था इसलिए माना जा सकता है कि वो सिर में दर्द की वजह से वहां से उड़ गया होगा.''ब्रिटेन में चिड़ियों की सुरक्षा के लिए काम करने वाली संस्था आरएसपीबी यानि रॉयल सोसाईटी फॉर द प्रोटेक्शन ऑफ़ बर्ड्स  के विशेषज्ञों ने इस बात की पुष्टि की है कि आकार और बनावट के आधार पर कहा जा सकता है कि ख़िड़की पर अपना निशान छोड़ने वाला पक्षी पीले रंग वाला उल्लू ही था.विशेषज्ञों के अनुसार दूसरे पक्षियों के मुक़ाबले पीले रंग वाले उल्लू घर के बग़ीचों में ज़्यादा पाए जाते हैं.आरएसपीबी के वाल ऑस्बॉर्न ने इस मामले में प्रतिक्रिया देते हुए कहा, ''किसी घर की ख़िड़की पर किसी पक्षी के इस तरह के निशान ज़्यादा देखने को नहीं मिलते हैं लेकिन जिस तरह के निशान पाए गए हैं उससे बिल्कुल स्पष्ट है कि वो किस तरह का पक्षी था.''ऑस्बॉर्न के अनुसार, पक्षी के लिए ये बहुत तकलीफ़देह रहा होगा लेकिन सौभाग्यवश ऐसा लगता है कि पक्षी बच गया क्योंकि ऑर्नॉल्ड दंपति को उल्लू आस पास कहीं नहीं दिखा. ज़्यादातर पक्षी उतने भाग्यशाली नहीं होते हैं.